
VALSTYBINĖ ENERGETIKOS REGULIAVIMO TARYBA

NUTARIMAS
DĖL VALSTYBINĖS ENERGETIKOS REGULIAVIMO TARYBOS 2015 M. SAUSIO 15 D. NUTARIMO NR. O3-3 „DĖL ELEKTROS ENERGIJOS PERDAVIMO, SKIRSTYMO IR VISUOMENINIO TIEKIMO PASLAUGŲ BEI VISUOMENINĖS KAINOS VIRŠUTINĖS RIBOS NUSTATYMO METODIKOS PATVIRTINIMO“ PAKEITIMO

2023 m. spalio 12 d. Nr. O3E-1481
Vilnius

Vadovaudamasi Lietuvos Respublikos energetikos įstatymo 8 straipsnio 11 dalies 2 punktu, Lietuvos Respublikos elektros energetikos įstatymo 9 straipsnio 3 dalies 4 punktu, 67 straipsnio 
2 dalimi, 68 straipsnio 1 ir 5 dalimis, 69 straipsnio 1 dalimi bei atsižvelgdama į Valstybinės energetikos reguliavimo tarybos (toliau – Taryba) Dujų ir elektros departamento Elektros skyriaus 2023 m. spalio 10 d. pažymą Nr. O5E-868 „Dėl Valstybinės energetikos reguliavimo tarybos 2015 m. sausio 15 d. nutarimo Nr. O3-3 „Dėl Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikos patvirtinimo“ pakeitimo“ Taryba n u t a r i a:
Pakeisti Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodiką, patvirtintą Tarybos 2015 m. sausio 15 d. nutarimu Nr. O3-3 „Dėl Elektros energijos perdavimo, skirstymo ir visuomeninio tiekimo paslaugų bei visuomeninės kainos viršutinės ribos nustatymo metodikos patvirtinimo“ (toliau – Metodika):
.	Pakeisti 74 punktą ir jį išdėstyti taip:
„. Planuojamos t metų STO elektros energijos pirkimo sąnaudos savoms reikmėms ŽĮ tinkle padengti apskaičiuojami pagal formulę:

(38)

čia:
Ssr04,t – planuojamos t metų elektros energijos pirkimo sąnaudos savoms reikmėms padengti ŽĮ tinkle, EUR;
Esr04,t – t metų elektros energijos suvartojimas savoms reikmėms ŽĮ tinkle, kWh;
Tg04,t – t metų elektros energijos įsigijimo kaina, kuri susideda iš t metų rinkos kainos nustatomos, vadovaujantis Prognozuojamos elektros energijos rinkos kainos ir atskaitinės kainos nustatymo metodika, įskaitant balansavimo energijos kainą, kuri negali būti didesnės nei 4 proc. nuo t metų rinkos kainos, EUR/kWh;
T’110,t – t metų elektros energijos perdavimo paslaugos kainos viršutinė riba, EUR/kWh;
Tsis,t-1 – sisteminių paslaugų kainos viršutinė riba, apskaičiuota vadovaujantis Tarybos 2012 m. liepos 27 d. nutarimu Nr. O3-200 „Dėl Elektros energijos sisteminių paslaugų kainos nustatymo metodikos patvirtinimo“ patvirtinta Elektros energijos sisteminių paslaugų kainos nustatymo metodika,  t-1 metais arba t, kai ji yra nustatyta arba nurodyta atitinkamo Tarybos struktūrinio padalinio parengtoje pažymoje, kuri kartu su nutarimo projektu Tarybos nustatyta tvarka yra pateikta Tarybos posėdžiui, EUR/kWh;
Tviap,t-1 – elektros energijos viešuosius interesus atitinkančių paslaugų kaina, apskaičiuota vadovaujantis 2012 m. rugsėjo 28 d. Komisijos nutarimu Nr. O3-279 „Dėl Viešuosius interesus atitinkančių paslaugų elektros energetikos sektoriuje kainos nustatymo metodikos patvirtinimo“ patvirtinta Viešuosius interesus atitinkančių paslaugų elektros energetikos sektoriuje kainos nustatymo metodika, t-1 metais arba t, kai ji yra nustatyta arba nurodyta atitinkamo Tarybos struktūrinio padalinio parengtoje pažymoje, kuri kartu su nutarimo projektu Tarybos nustatyta tvarka yra pateikta Tarybos posėdžiui, EUR/kWh;
T’10,t – t metų elektros energijos skirstymo paslaugos VĮ tinklais kainos viršutinė riba, EUR/kWh.
T metų VIAP ir sisteminių paslaugų kainos yra naudojamos, kai jos kainų nustatymo, koregavimo metu yra patvirtintos arba nurodytos atitinkamo Tarybos struktūrinio padalinio parengtoje pažymoje, kuri kartu su nutarimo projektu Tarybos nustatyta tvarka yra pateikta Tarybos posėdžiui.“
.	Pakeisti 75 punktą ir jį išdėstyti taip:
„. Planuojamos t metų STO elektros energijos pirkimo sąnaudos savoms reikmėms VĮ tinkle padengti apskaičiuojami pagal formulę:

(39)

čia:
Ssr10,t – planuojamos t metų elektros energijos pirkimo sąnaudos savoms reikmėms padengti VĮ tinkle, EUR;
Esr10,t – t metų elektros energijos suvartojimas savoms reikmėms VĮ tinkle, kWh;
Tg10,t – t metų elektros energijos įsigijimo kaina, kuri susideda iš t metų rinkos kainos nustatomos, vadovaujantis Prognozuojamos elektros energijos rinkos kainos ir atskaitinės kainos nustatymo metodika, įskaitant balansavimo energijos kainą, kuri negali būti didesnės nei 4 proc. nuo t metų rinkos kainos, EUR/kWh 
T’110,t – t metų elektros energijos perdavimo paslaugos kainos viršutinė riba, EUR/kWh.
Tsis,t-1 – sisteminių paslaugų kainos viršutinė riba, apskaičiuota vadovaujantis Tarybos 2012 m. liepos 27 d. nutarimu Nr. O3-200 „Dėl Elektros energijos sisteminių paslaugų kainos nustatymo metodikos patvirtinimo“ patvirtinta Elektros energijos sisteminių paslaugų kainos nustatymo metodika,  t-1 metais arba t, kai ji yra nustatyta arba nurodyta atitinkamo Tarybos struktūrinio padalinio parengtoje pažymoje, kuri kartu su nutarimo projektu Tarybos nustatyta tvarka yra pateikta Tarybos posėdžiui, EUR/kWh;
Tviap,t-1 – elektros energijos viešuosius interesus atitinkančių paslaugų kaina, apskaičiuota vadovaujantis 2012 m. rugsėjo 28 d. Komisijos nutarimu Nr. O3-279 „Dėl Viešuosius interesus atitinkančių paslaugų elektros energetikos sektoriuje kainos nustatymo metodikos patvirtinimo“ patvirtinta Viešuosius interesus atitinkančių paslaugų elektros energetikos sektoriuje kainos nustatymo metodika, t-1 metais arba t, kai ji yra nustatyta arba nurodyta atitinkamo Tarybos struktūrinio padalinio parengtoje pažymoje, kuri kartu su nutarimo projektu Tarybos nustatyta tvarka yra pateikta Tarybos posėdžiui, EUR/kWh;
T metų VIAP ir sisteminių paslaugų kainos yra naudojamos, kai  jos kainų nustatymo, koregavimo metu yra patvirtintos arba nurodytos atitinkamo Tarybos struktūrinio padalinio parengtoje pažymoje, kuri kartu su nutarimo projektu Tarybos nustatyta tvarka yra pateikta Tarybos posėdžiui.“
.	Pakeisti 116 punktą ir jį išdėstyti taip:
„. Tarybos motyvuotu sprendimu dalis elektros energijos įsigijimo sąnaudų, numatytų sutartyse, neįtraukiama, jei jos didesnės nei kitų rinkoje esančių elektros energijos įsigijimo alternatyvų sąnaudos.“
.	Pakeisti 117 punktą ir jį išdėstyti taip:
„. Prognozuojama elektros energijos įsigijimo kaina nustatoma kaip prognozuojamos įsigyti elektros energijos kiekio ir kainos sandauga, įskaitant Elektros energetikos įstatymo 2 straipsnio 47 punkte apibrėžtas elektros energijos rinkos išvestinių finansinių priemonių ar kitų išvestinių finansinių priemonių, kurios yra didmeniniai energetikos produktai (toliau bet kuri iš dviejų – išvestinės finansinės priemonės) ir kitas galimas priemones, padedančias valdyti visuomeninio tiekimo ir elektros energijos kainų rizikas, ir įskaitant disbalanso elektros energijos rinkoje sąnaudas. Disbalanso elektros energijos rinkoje sąnaudos negali būti didesnės nei 4 proc. nuo visų elektros energijos įsigijimo sąnaudų. 
Nustatant prognozuojamą elektros energijos įsigijimo kainą Taryba šioje kainoje gali įvertinti praėjusio laikotarpio prognozuotų ir faktinių elektros energijos įsigijimo kainų skirtumą, susidariusį tiekiant elektros energiją visuomeninio tiekimo vartotojams.
Informaciją apie prognozuojamą elektros energijos įsigijimo kainą visuomeninis tiekėjas turi pateikti ne vėliau kaip iki balandžio 1 d. arba spalio 1 d., priklausomai kuriam metų pusmečiui nustatoma visuomeninės elektros energijos kainos viršutinė riba.“
. Papildyti 1171 ir 1172 punktais:
„. Visuomeninis tiekėjas, siekdamas pagrįsti išvestinių finansinių priemonių taikymą, Tarybai turi pateikti apibendrintą informaciją apie sudarytus sandorius dėl išvestinių finansinių priemonių taikymo, įskaitant: 
. gaires, numatančias pagrindinius išvestinių finansinių priemonių ar kitų priemonių, padedančių valdyti tiekimo ir elektros energijos kainų rizikas, naudojimo principus;
. visuomeninės elektros energijos kainos prognozę su pasirinktos išvestinės finansinės priemonės taikymu ir be išvestinės finansinės priemonės taikymo laikotarpiui, kuriam taikoma išvestinė finansinė priemonė; 
. papildomų patirtų sąnaudų dydį ir jį pagrindžiančią informaciją; 
. išvestinės finansinės priemonės taikymo laikotarpį ir siūlymą pagrindžiančią informaciją;
. informaciją apie elektros energijos kiekius, kuriems numatoma taikyti finansines išvestines priemones, ir argumentaciją dėl kiekio pasirinkimo;
. bent vieną alternatyvios priemonės, jeigu jų yra, padedančios valdyti visuomeninio tiekimo ir elektros energijos kainų rizikas, vertinimą, nurodant kiekvienos priemonės atveju patiriamų sąnaudų ir gaunamos naudos palyginimą, pagrindžiantį išvestinių finansinių priemonių taikymo pasirinkimą, pateikiant skaičiavimus ir sąnaudų bei naudų dydį pagrindžiančią informaciją.
. Visuomeninis tiekėjas, siekdamas pagrįsti kitas taikytas arba planuojamas taikyti priemones, Tarybai turi pateikti papildomą pagrindimą dėl tokių priemonių taikymo, pateikiant detalius paaiškinimus ir prognozes dėl elektros energijos įsigijimo sąnaudų.“



Tarybos pirmininkas									Renatas Pocius

